Z M L U V A    O    D I E L O 
              uzatvorená podľa § 536 a nasl., zákona  č. 513/1991 Zb. Obchodného zákonníka

Číslo zmluvy:
					
Zmluvné strany

Objednávateľ:                  Mestská časť Bratislava-Petržalka
			     Kutlíkova 17, 851 02 Bratislava 5
Zastúpená:                       Doc. RNDr. Milan Ftáčnik, CSc. starosta
IČO:                                 603 201
DIČ:                                 2020936643
Bankové spojenie:           DEXIA Banka Slovensko, a.s.
Číslo účtu:                       1800599036/5600
Oprávnená osoba na rokovanie 
v technických veciach :   Mgr. Farkašová Emília
( ďalej len objednávateľ)

a

Zhotoviteľ: 		      
So sídlom: 		      
Oprávnený k podpisu zmluvy: 
IČO: 				     
IČ DPH: 		
Bankové spojenie:	
Číslo účtu:		     

Zapísaný v Obchodnom registri: OS Bratislava I, oddiel: Sro, vložka: 

Preambula

Táto zmluva sa uzatvára  v súlade s výsledkom verejného obstarávania v zmysle § 3 , § 6 a § 102 zákona č. 25/2006 Z. z. o verejnom obstarávaní a o zmene  a doplnení niektorých zákonov (ďalej len „zákon o verejnom obstarávaní“). Objednávateľ na obstaranie predmetu  tejto zmluvy použil na uskutočnenie stavebných prác postup verejného obstarávania  zadaním zákazky s nízkou hodnotou. 

Čl. I
					   Predmet plnenia

1. 1 Zmluvné strany uzatvárajú túto zmluvu o dielo, predmetom ktorej je uskutočnenie stavebných prác , dodávka a montáž stavebných výrobkov vrátane súvisiacich služieb: 
       - výmena okien a dverí a stavebné úpravy, v súlade so súťažnými podkladmi,
          pri realizácií stavby: Zníženie energetickej náročnosti v budove KD - Osuského 1-3

v rozsahu podľa technických podkladov ponukového rozpočtu (ocenený  výkaz výmer  predložený v ponuke) zhotoviteľa zo dňa...., ktorý tvorí  neoddeliteľnú súčasť (Príloha č. 1)  tejto zmluvy.
1.2. Zhotoviteľ potvrdzuje, že sa oboznámil s rozsahom a povahou predmetu zmluvy, s technickými podkladmi  poskytnutými do výberového konania a s ďalšími podkladmi, podľa tejto zmluvy. Zhotoviteľovi sú známe technické, kvalitatívne a iné podmienky, potrebné k zhotoveniu diela. Úkony potrebné k zhotoveniu diela sú predmetom činnosti zhotoviteľa. Zhotoviteľ vyhlasuje, že disponuje takými kapacitami a odbornými znalosťami, ktoré sú k vykonaniu diela potrebné. Zhotoviteľ potvrdzuje, že pozná všetky normy STN týkajúce sa diela a bude ich dodržiavať.
1.3. Zhotoviteľ sa zaväzuje zhotoviť dielo za podmienok dohodnutých v tejto zmluve a riadne a včas zhotovené dielo odovzdať objednávateľovi. Zhotoviteľ je povinný zhotoviť dielo tak, aby dielo vyhovovalo všetkým príslušným normám a predpisom. Zmluvné strany sa dohodli, že zhotoviteľ môže poveriť vykonaním niektorej časti diela inú osobu, pri vykonávaní diela inou osobou má zhotoviteľ zodpovednosť, ako by dielo vykonával sám. 
1.4.Objednávateľ sa zaväzuje riadne a včas vykonané dielo prevziať a zaplatiť zhotoviteľovi dohodnutú cenu diela za predpokladu, že dielo bude vyhotovené bez závad.
1.5.Namontované konštrukcie musia byť chránené proti poškodeniu a zostávajú až do odovzdania stavby vo vlastníctve zhotoviteľa.
1.6.   Zhotoviteľ realizuje dielo na svoje náklady a nebezpečenstvo.
1.7. Zhotoviteľ sa zaväzuje zabezpečiť stráženie objektu, počas doby realizácie prác v prípade, že stavebnou činnosťou nebude možné objekt uzavrieť tak, aby bola zaručená jeho bezpečnosť. V prípade nedodržania tohto bodu, znáša zhotoviteľ všetky náklady spôsobené zanedbaním tejto povinnosti.

					          Čl. II
                                       Doba realizácie diela- termín a miesto plnenia

2.1. Zmluvné strany sa dohodli, že o odovzdaní a prevzatí staveniska, v ktorých má zhotoviteľ dielo vykonať, spíšu zápisnicu. Súčasťou zápisu bude vyjadrenie zhotoviteľa, či pracovisko preberá a či sú splnené podmienky, dohodnuté s objednávateľom pre vykonanie diela. Zmluvné strany sa dohodli, že stavenisko odovzdajú a prevezmú najneskôr do troch pracovných dní od podpísania tejto zmluvy.

Začiatok prác: do piatich dní od podpísania tejto zmluvy                         
Ukončenie: do deväťdesiatich dní od podpísania tejto zmluvy

2.2. Dielo bude realizované po päť dní v týždni (pondelok až piatok) podľa záväzného odovzdaného a odsúhlaseného harmonogramu prác, spracovaného zhotoviteľom, pri odovzdaní staveniska. 
2.3. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku. V prípade potrebného technického vyjasnenia problému na stavbe, ktoré bude brániť v pokračovaní stavby, zhotoviteľ zapíše požiadavku do stavebného denníka, pričom povinnosťou objednávateľa – stavebného dozoru je reagovať na ňu do 3 pracovných dní. V prípade nedodržania tohto termínu sa predlžuje termín ukončenia stavby o omeškanie, pokým sa technický problém nevyrieši.
2.4. V prípade, že v priebehu vykonávania diela bude objednávateľ požadovať zmeny vo vykonaní diela, oznámi včas túto skutočnosť zhotoviteľovi. Zhotoviteľ sa zaväzuje, že navrhované zmeny prerokuje s objednávateľom do 3 pracovných dní po oznámení objednávateľa a pokiaľ požadovaná zmena je realizovateľná technicky a technologicky a neohrozí bezpečnosť zhotovovaného diela, vykoná zmeny na zhotovovanom diele tak, aby podľa možnosti nedošlo k predĺženiu doby na vykonanie diela. Termínové, ako aj cenové závery z takéhoto rokovania budú tvoriť podklad na vypracovanie dodatku k tejto zmluve.
2.5. O odovzdaní a prevzatí diela spíšu zmluvné strany protokol, ktorý bude obsahovať tieto údaje:
- vyhlásenie zmluvných strán o tom, či dielo bolo vykonané v súlade s technickými podkladmi  a touto zmluvou,
-  zhodnotenie akosti vykonaného diela a súpis zistených vád  a nedorobkov,
-  dohoda o opatreniach, vrátane lehôt na odstránenie vád a nedorobkov, podľa Čl. IV bod 4.1 tejto zmluvy
-  prípadné iné dohody objednávateľa a zhotoviteľa.
2.6. V prípade, že zhotoviteľ dokončí dielo skôr ako bolo dohodnuté objednávateľ je povinný dielo prevziať. 
2.7 Ak objednávateľ odmietne podpísať protokol o odovzdaní a prevzatí predmetu zmluvy,  spíšu  zmluvné strany zápis, v ktorom uvedú svoje stanoviská a ich odôvodnenie.
                                                                   
                                                                       Čl. III
				Zmluvná cena a platobné podmienky

3. 1. Cena za riadne dokončené celé dielo v rozsahu Čl. II tejto zmluvy je cena stanovená dohodou zmluvných strán v súlade s § 2  zákona č. 18/1996 Z. z. o cenách v platnom znení, ako cena maximálna. Cena je stanovená na základe oceneného výkazu výmer  položkového rozpočtu  predloženého v ponuke na obstaranie  predmetu tejto zmluvy a tvorí prílohu č.1 tejto zmluvy. Táto cena je stanovená na základe poznania, ktoré zhotoviteľ získal z predloženého výkazu výmer, spracovaného objednávateľom, technických podkladov, fyzickou obhliadkou stavby ako i  vlastným zameraním stavby pred jej realizáciou.
Cena diela je                      € (slovom                        Eur,              centov) vrátane DPH.
Cena bez DPH:             €
Sadzba a výška  DPH 19%:              €.

3. 2. K zmene ceny diela môže dôjsť iba v prípadoch:
- zmeny sadzby DPH a iných administratívnych opatrení štátu,
- rozšírenie alebo zúženie predmetu zmluvy zo strany objednávateľa,
- nevykonanie niektorých prác, resp. činností uvedených v ocenenom výkaze výmer zo strany zhotoviteľa, ak sa tieto ukážu v priebehu realizácie prác ako nepotrebné.
3. 3. Ostatné zmeny maximálne dohodnutej ceny nie sú prípustné.
3. 4. Ak sa pri vykonávaní diela objaví potreba prác nezahrnutých  v cene za dielo podľa bodu 3.1 tohto článku zmluvy, pokiaľ tieto činnosti neboli predvídateľné v čase uzavretia zmluvy (naviac práce), môže sa zhotoviteľ domáhať primeraného zvýšenia ceny. Naviac práce môžu byť vykonané výlučne na základe vopred uzavretého dodatku k tejto zmluve, ktorý musí podpísať štatutárny zástupca zmluvnej strany, zhotoviteľa aj objednávateľa. 
Objednávateľ môže bez zbytočného odkladu odstúpiť od zmluvy, ak zhotoviteľ požaduje zvýšenie ceny o sumu, ktorá presahuje o viac ako 10% ceny určenej na základe rozpočtu. V tomto prípade je objednávateľ povinný nahradiť zhotoviteľovi časť ceny zodpovedajúcej rozsahu čiastočného vykonania diela podľa rozpočtu.
3. 5. Každá zmena vyvolaná objednávateľom voči stanovenému  rozsahu prác, ktorý je predmetom tejto zmluvy (v súlade so  súťažnými podkladmi)  bude zapísaná v stavebnom denníku a podpísaná zástupcom zhotoviteľa a braná na vedomie zo strany objednávateľa. V prípade súhlasu týchto účastníkov so zmenou, vypracuje zhotoviteľ dodatok k rozpočtu, ktorý bude obsahovať:
- rekapituláciu ceny objektu, ktorá bude obsahovať cenu z rozpočtu, cenu jednotlivých dodatkov k rozpočtu a cenu spolu,
- položkovite ocenenú cenovú ponuku naviac prác,
- položkovite odpočet ceny menej prác (nevykonaných prác na základe cenovej ponuky),
- kópiu zápisov zo stavebného denníka.
3. 6. Pre ocenenie cenovej ponuky u naviac prác bude zhotoviteľ používať ceny nasledovne:
-  položka, ktorá sa vyskytla v rozpočte, bude sa používať cena z rozpočtu,
- položka, ktorá sa v rozpočte nevyskytla, na túto predloží zhotoviteľ kalkuláciu ceny v prílohe,
- ak kalkulácia ceny nebude priložená alebo nedôjde k dohode o výške jednotkovej ceny, práce budú ocenené pomocou smerných orientačných cien, odporučených firmou CENEKON na obdobie, v ktorom budú naviac práce (alebo menej) pripočítané (odpočítané) k cene (z ceny) predmetu dodávky.
3. 7. Zhotoviteľ je povinný predkladať dodatky k rozpočtom objednávateľovi na odsúhlasenie, pričom objednávateľ ich odsúhlasí, prípadne vráti neodsúhlasené s odôvodnením nesúhlasu do 10 dní od ich prijatia.
3. 8. Dodatok k tejto zmluve, podpísaný štatutárnymi zástupcami zmluvných strán dotýkajúci sa zmeny ceny, bude oprávňovať k uplatneniu ceny za  naviac práce vo faktúre.
3. 9. V súpise vykonaných prác, ktorý bude neoddeliteľnou prílohou k faktúre,  zhotoviteľ bude na samostatných listoch uvádzať práce (položky) podľa pôvodného rozpočtu a samostatne práce (položky) podľa dodatkov k rozpočtom s označením čísla dodatku.

						Čl. IV
				 Platobné podmienky a fakturácia

4.1. Zhotoviteľ predloží faktúru na úhradu za vykonanie predmetu zmluvy po jeho riadnom dokončení, t. j. až po zápisničnom odovzdaní a prevzatí diela. V prípade, že pri protokolárnom odovzdávaní a preberaní diela objednávateľ zistí, že dielo má vady, ktoré bránia jeho užívaniu, nie je povinný toto dielo prebrať a spíše so zhotoviteľom zápis, ktorý bude obsahovať zistené vady, lehoty a spôsob ich odstránenia. V prípade ojedinelých drobných vád resp. nedorobkov, ktoré sami o sebe ani v spojení s inými nebránia riadnemu užívaniu diela, sa zhotoviteľ zaväzuje odstrániť ich do 5 dní odo dňa protokolárneho prevzatia objednávateľom. Podkladom pre fakturáciu bude zhotoviteľom vystavený a objednávateľom potvrdený odovzdávací a preberací protokol po riadnom ukončení diela vrátane cenového a vecného súpisu vykonaných prác.
4.2. Faktúra bude obsahovať náležitosti podľa platného zákona o DPH  (§ 71 zák. č. 222/2004 Z. z. v platnom znení) a ďalšie údaje, ktorými sú :
-označenie povinnej a oprávnenej osoby
- číslo zmluvy
- pečiatka podpis oprávnenej osoby
- obojstranne potvrdený protokol o vykonaných prácach- ako príloha k faktúre.
4.3. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť faktúru zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej alebo novo vystavenej faktúry objednávateľovi.
4.4. Lehota splatnosti faktúry je 30 dní odo dňa jej doručenia objednávateľovi .Záväzok objednávateľa sa považuje za splnený dňom odpísania dlžnej sumy z účtu objednávateľa.
		                                               
Čl. V
                                              Záručná doba a  zodpovednosť za vady diela

5.1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy v súlade s platnými technickými normami s požiadavkami objednávateľa, požiarnymi, bezpečnostnými, hygienickými a ekologickými predpismi a súťažnými podmienkami.
5.2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.
5.3. Zhotoviteľ poskytuje na dielo záruku po dobu 60 mesiacov, odo dňa protokolárneho odovzdania a prevzatia celého diela objednávateľom. K prevzatiu diela objednávateľom je zhotoviteľ povinný pripraviť všetky  potrebné doklady v zmysle STN, stavebný denník, doklady o vykonaných skúškach s doložením atestov o kvalite materiálov, tovarov  a prác. 
5. 4. Odstránenie vád:
V prípade havarijnej situácie je zhotoviteľ povinný najneskôr do 24 hodín od príslušného oznámenia objednávateľa začať s odstraňovaním vád a v tej istej lehote zabezpečí, aby sa zamedzilo ďalšiemu šíreniu škôd. V ostatných prípadoch je zhotoviteľ povinný nastúpiť na odstránenie vád do 48 hodín od ich reklamácie. Ak nebolo dohodnuté inak platí 7 dňová lehota na odstránenie vád, ktorá začína plynúť dňom nasledujúcim po doručení reklamácie. Nedodržanie lehoty pre odstránenie každej jednotlivej vady podlieha zmluvnej pokute 20 € za každý deň omeškania. V prípade, že zhotoviteľ neodstráni vady do 7 kalendárnych dní od ich nahlásenia, má objednávateľ právo vykonať ich odstránenie - opravu prostredníctvom tretej osoby na nebezpečenstvo a náklady zhotoviteľa. Uhradené náklady budú reflektovať trhové ceny podobných alebo rovnakých materiálov, tovarov a prác v danom čase na danom mieste a primeranú odmenu za čas strávený zamestnancami objednávateľa pri riadení opravných prác. Objednávateľ má právo takto vyúčtované náklady si odrátať zo zadržanej  finančnej čiastky v zmysle Čl. V, bod 5.4   tejto zmluvy.
5.5. Objednávateľ sa zaväzuje, že prípadnú reklamáciu vady predmetu zmluvy uplatní bezodkladne po jej zistení písomnou alebo elektronickou formou.  
5. 6. Objednávateľ si môže nárokovať náhradu škody za všetky ostatné spôsobené straty alebo vzniknuté náklady a výdavky z  titulu neodstránenia vád a nedorobkov zhotoviteľom. V prípade vady neodstrániteľnej má objednávateľ právo na primeranú zľavu z ceny diela. 
5.7 Pri zodpovednosti za vady sa zmluvné strany budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za vady diela.
Čl. VI
                                                   Podmienky vykonania diela

6. 1. Zhotoviteľ vykoná predmet plnenia pre objednávateľa na vlastné náklady a na vlastné nebezpečenstvo. 
6. 2. Zhotoviteľ je povinný zabezpečiť dodržiavanie zák.č.124/2006 Z. z. v platnom znení pre oblasť BOZP.
6. 3. Zhotoviteľ je pre oblasť požiarnej ochrany povinný zabezpečiť dodržiavanie zák. č. 314/2001 Z. z. v platnom znení.
6.4. Objednávateľ je oprávnený priebežne kontrolovať realizáciu predmetu zmluvy. Ak objednávateľ zistí, že zhotoviteľ vykonáva predmet zmluvy v rozpore so svojimi povinnosťami, objednávateľ je oprávnený dožadovať sa toho, aby zhotoviteľ odstránil vady vzniknuté vadným vykonávaním diela a predmet zmluvy vykonal riadnym spôsobom. V prípade, že zhotoviteľ neurobí  nápravu v určenej lehote na to stanovenej a postup zhotoviteľa by viedol k porušeniu zmluvy, je objednávateľ oprávnený odstúpiť od zmluvy v zmysle § 345 Obchodného zákonníka.
6.5. Zhotoviteľ sa zaväzuje vyzvať zástupcu objednávateľa – stavebný dozor na kontrolu všetkých prác,  ktoré majú byť zakryté, alebo sa stanú neprístupnými, 3 pracovné dni vopred. Ak sa zástupca objednávateľa nedostaví a nevykoná kontrolu týchto prác budú tieto považované za obojstranne odsúhlasené a zhotoviteľ bude pokračovať v prácach. Ak objednávateľ bude dodatočne požadovať odkrytie týchto prác,  je zhotoviteľ povinný toto odkrytie vykonať na náklady objednávateľa. 
6.6. Zhotoviteľ je povinný viesť stavebný denník v ktorom bude pravidelne zaznamenávať všetky podstatné udalosti, ktoré sa stali na stavenisku a ostatné údaje v súlade s platnými predpismi a obvyklými zásadami. Stavebný denník je právny doklad o priebehu  vykonávania diela. Zmluvné strany sa dohodli, že osoba vykonávajúca stavebný dozor je oprávnená v prípade, ak nesúhlasí s vykonaným zápisom zhotoviteľa do stavebného denníka, pripojiť k zápisu svoje vyjadrenie. Zhotoviteľ sa zaväzuje, že všetky problémy vzniknuté pri realizácií diela bude bez zbytočného odkladu hlásiť stavebnému dozoru objednávateľa a zapíše ich do stavebného denníka. Stavebný denník bude vždy na stavbe k dispozícií.
6.7. Zhotoviteľ sa zaväzuje, že vyprace stavenisko najneskôr do 5 dní odo dňa odovzdania a prevzatia vykonaného diela objednávateľovi. V prípade nedodržania dohodnutej lehoty objednávateľ má právo voči zhotoviteľovi na zmluvnú pokutu vo výške 20 € denne až do dňa vypratania staveniska.
6.8 Zhotoviteľ zodpovedá za čistotu a poriadok na stavenisku. Vzniknutý odpad sa stáva majetkom zhotoviteľa, ktorý s ním naloží v súlade so zákonom o odpadoch. V prípade, že zhotoviteľ nebude udržiavať pracovisko čisté a v poriadku v súlade s požiadavkami stavebného dozoru, zaistí toto upratanie stavebný dozor potom, čo zhotoviteľa o svojom zámere 24 hodín dopredu informoval a náklady s tým spojené vyúčtuje zhotoviteľovi a tieto budú odpočítané z dohodnutej ceny diela.
6.9  Objednávateľ umožní zhotoviteľovi bezplatný odber elektrickej energie a vody len pre stavebné účely. Zároveň poskytne zhotoviteľovi  šatňu pre jeho zamestnancov a sociálne zariadenie. Za vnesené veci do uvedených priestorov a pracoviska zodpovedá v celom rozsahu zhotoviteľ.

Čl. VII
Sankcie

7.1. Za omeškanie so zaplatením faktúry o viac ako 5 pracovných dní môže zhotoviteľ požadovať zaplatiť od objednávateľa zmluvnú pokutu vo výške 0,05 % z dlžnej sumy za každý i začatý deň omeškania po lehote splatnosti.
 7. 2. Ak zhotoviteľ neodovzdá predmet zmluvy uvedený v Čl. III riadne a včas, objednávateľ má nárok na zmluvnú pokutu vo výške 0,05% z ceny diela za každý začatý deň omeškania. Zmluvná pokuta nemá vplyv na náhradu skutočne vzniknutej škody podľa § 373 a nasl. Obchodného zákonníka.
7.3. Lehota splatnosti zmluvnej pokuty je zhodná s lehotou splatnosti faktúry dojednanej v bode 4. 4.
7.4  Zhotoviteľ sa zaväzuje, že ak neodstráni vady a nedorobky svojej dodávky v termíne dohodnutom pri odovzdaní a prevzatí diela, zaplatiť objednávateľovi zmluvnú pokutu vo výške 0,5% z ceny diela za každý deň omeškania s odstránením každej jednotlivej vady / nedorobku /.

                                                                   Čl. VIII 
			                    Záverečné ustanovenia

8.1.  Vlastníkom zhotovovaných vecí je zhotoviteľ, ktorý znáša aj nebezpečenstvo škody na týchto veciach až do odovzdania a prevzatia diela. Odovzdaním a prevzatím diela prechádza nebezpečenstvo škody na diele na objednávateľa. 
8. 2. Objednávateľ a zhotoviteľ sa zaviazali, že budú akékoľvek prípadné spory z tejto zmluvy prednostne riešiť dohodou. Ak sa nepodarí odstrániť spor dohodou, je ktorákoľvek  strana oprávnená predložiť vec na rozhodnutie príslušnému súdu.
8. 3. Meniť alebo dopĺňať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
8.4. Neoddeliteľnou súčasťou tejto zmluvy je cenová ponuka predložená v  ponuke na obstaranie  predmetu tejto zmluvy zadaním podprahovej zákazky na uskutočnenie stavebných prác, dodávku a montáž stavebných výrobkov vrátane súvisiacich služieb, ktorá tvorí prílohu tejto zmluvy.
8.5. Vzťahy neupravené touto zmluvou sa riadia príslušnými ustanoveniami Obchodného zákonníka.
8.5. Táto zmluva nadobúda platnosť a účinnosť dňom podpisu oprávnenými zástupcami obidvoch zmluvných strán.
8.6. Táto zmluva je vypracovaná v  šiestich vyhotoveniach, z ktorých tri si ponechá objednávateľ a tri vyhotovenia zhotoviteľ.

Prílohy :
1.	Príloha č.1: Rozpočet – cenová ponuka 

V Bratislave dňa:                                                                   V Bratislave dňa:

 Objednávateľ:                                                                       Zhotoviteľ: